<classify> Mwenyekiti wa Chaneta, Anna Kibira amesema kuwa, mikoa inatakiwa kukamilisha chaguzi zao ili kufikia vigezo vya kushiriki na kupiga kura katika Uchaguzi Mkuu wa Chaneta.Kibira aliitaja mikoa iliyofanya uchaguzi kuwa ni Kagera, Mara, Morogoro, Dodoma, Kigoma, Tabora na Lindi.Alisema Chaneta imeipa mikoa hadi Aprili 25 mwaka huu iwe imekamilisha chaguzi zao kwa ile ambayo haijafanya, ili kuiwezesha kupata uhalali wa kushiriki Uchaguzi Mkuu wa taifa.Alisema wamepata taarifa kuwa mikoa ya Rukwa na Katavi itachaguana wiki ijayo huku mikoa mingine ikiwa kimya bila kutangaza tarehe zao za uchaguzi.Wakati huo huo, Kibira alisema kuwa timu ya Uhamiaji iliyojitoa katika mashindano ya netiboli ya Afrika Mashariki itakayoanza mjini Nairobi Aprili 23 hadi 30, bado haijawasilisha barua Chaneta.Alisema hadi sasa hawajui sababu za timu hiyo kujitoa hadi pale watakapowasilisha barua rasmi ya kufanya hivyo.  <topic>: MICHEZO 